Vrouekrieketwêreldbeker 1993

Die **Vrouekrieketwêreldbeker 1993** (Engels: *1993 Women’s Cricket World Cup*) is van 20 Julie tot 1 Augustus 1993 in Engeland beslis. Dit was die vyfde vrouekrieketwêreldbekertoernooi van die vierjaarlikse krieketwêreldkampioenskap in internasionale eendagkrieket (EDI) wat deur die destydse Internasionale Vrouekrieketraad (IVKR) aangebied is en ná die 1973-toernooi die tweede in Engeland.

Agt nasionale vrouekrieketspanne het aan die Vrouekrieketwêreldbeker 1993 deelgeneem: Australië, Denemarke, Engeland, Ierland, Indië, Nederland, Nieu-Seeland en Wes-Indië. Tydens die Vrouekrieketwêreldbeker 1993 is 29 wedstryde gespeel, waaronder 28 tydens die groepfase en die eindstryd. Die spanne is in een groep geplaas, waarin elke span een keer teen al die ander spanne in die groep gespeel het, dus het elke span sewe groepwedstryde gespeel. Die twee spanne met die meeste tabelpunte het mekaar in die eindstryd ontmoet. Elke wedstryd het uit 60 boulbeurte per span bestaan. Nieu-Seeland het die groep eerste afgesluit met 28 punte van sewe oorwinnings, nadat hulle onoorwonne gebly het, gevolg deur Engeland met 24 punte van ses oorwinnings.

Die gasvroue Engeland het Nieu-Seeland in die eindstryd op Lord’s in Londen met 67 lopies verslaan en sodoende ná 1973 hul tweede vrouekrieketwêreldbekertitel ingepalm. Beide Denemarke en Wes-Indië het vir die eerste keer aan ’n vrouekrieketwêreldbekertoernooi deelgeneem. Suid-Afrika kon nie aan die vrouekrieketwêreldbeker deelneem nie as gevolg van ’n sportboikot teen dié land weens sy voortgesette apartheidsbeleid.

## Deelnemers 
Daar is agt spanne uitgenooi om aan die Vrouekrieketwêreldbeker 1993 deel te neem: Australië, Denemarke, Engeland, Ierland, Indië, Nederland, Nieu-Seeland en Wes-Indië, terwyl Suid-Afrika soos tydens die vorige toernooie nie genooi is nie. Beide Denemarke en Wes-Indië het vir die eerste keer aan ’n vrouekrieketwêreldbekertoernooi deelgeneem. Jamaika en Trinidad en Tobago het voorheen aan die eerste 1973-toernooi deelgeneem en later deel geword van die Wes-Indiese span.

duimnael|400px|Spanne wat aan die Vrouekrieketwêreldbeker 1993 deelgeneem het.

## Stadions 
Die vyfde vrouekrieketwêreldbeker is op 25 krieketstadions dwarsdeur die land gespeel. Altesaam 29 wedstryde is tydens die Vrouekrieketwêreldbeker 1993 gespeel, waarvan die meeste op ’n ander krieketstadion.

## Formaat 
Die Vrouekrieketwêreldbeker 1993 is oor 13 dae tussen agt verskillende spanne oor 29 wedstryde beslis. Dit het op 20 Julie 1993 op Walton Lea Road in Warrington met die openingswedstryd tussen Australië en Nederland begin. Die toernooi het geëindig op 1 Augustus op Lord’s in Londen met die eindstryd tussen Engeland en Nieu-Seeland, waartydens Engeland die Vrouekrieketwêreldbekertrofee ingepalm het.

### Kalender 
Die volgende tabel dui die Vrouekrieketwêreldbeker 1993 se daaglikse program aan. ’n Pers blokkie dui op wedstryde tydens die groepfase en ’n geel blokkie op die eindstryd.

|

|}

### Groepfase 
Die Vrouekrieketwêreldbeker 1993 is deur agt nasionale vrouekrieketspanne beslis. Daar is geen kwalifisering gehou om die deelnemende spanne te bepaal nie, die deelnemende spanne is egter deur die Internasionale Vrouekrieketraad genooi. Vir die groepfase is die agt deelnemende spanne in een enkele groep geplaas; elke span het een wedstryd teen elk van die ander spanne in dieselfde groep gespeel, dus het elke span sewe wedstryde in die groepfase gespeel. Vier punte is vir ’n oorwinning toegeken, een punt vir ’n gelykop of onbesliste wedstryd en geen punte vir ’n nederlaag: spanne wat met dieselfde aantal punte geëindig het, is volgens lopietempo gerangskik. Die twee spanne wat in die groepfase die meeste wedstrydpunte versamel het, het mekaar in die eindstryd ontmoet.

## Wedstryde 
Die wedstryde is in twee fases opgedeel, naamlik die groep- en die eindstryd.

### Groepfase 
Agt spanne het aan die groepfase deelgeneem. Die twee beste spanne het mekaar in die eindstryd ontmoet.

### Eindstryd 

## Statistiek 
### Finale puntestand 
Hierdie tabel toon die finale puntestand van al agt deelnemende nasionale vrouekrieketspanne in die Vrouekrieketwêreldbeker 1993.

duimnael|400px|Uitslag van die Vrouekrieketwêreldbeker 1993:

### Meeste lopies en paaltjies 
| Meeste paaltjies geneem:

|}

## Sien ook 
## Verwysings 
## Eksterne skakels 
*  *1993 Women’s Cricket World Cup*
*  Amptelike webtuiste van die Internasionale Krieketraad